Pireuksen arkeologinen museo

**Pireuksen arkeologinen museo** () on arkeologinen museo Pireuksen kaupungissa Ateenan metropolialueella Kreikassa. Se esittelee Pireuksen alueelta sekä Argo-Saronisilta saarilta löydettyä pääosin antiikin aikaista esineistöä.

## Historia ja rakennus

Pireuksen arkeologisen museon kokoelma sai alkunsa yksityiskokoelmana. Se käsitti muun muassa Pireuksen antiikin aikaisen sataman alueelta tehtyjä hauta- sekä muita löytöjä. Ensimmäinen museo perustettiin vuonna 1935. Nykyinen museo perustettiin vuonna 1966 aikaisemman laajennukseksi ja avattiin vuonna 1981. Uusi museorakennus rakennettiin vuosina 1996–1998. Tämän jälkeen vanha museorakennus jäi varastotiloiksi. Museo kärsi jonkin verran vaurioita vuoden 1999 maanjäristyksessä ja korjattiin tuon jälkeen.

Museorakennus on kaksikerroksinen ja sen näyttelytilat koostuvat yhteensä kymmenestä salista. Lisäksi esineitä on näytillä myös museon ulkotiloissa. Museon kokonaispinta-ala on noin 1&nbsp;400 neliömetriä ja näyttelytilojen koko noin 1&nbsp;000 neliömetriä. Vanha museorakennus sijaitsee nykyisen museon vieressä. Aivan museon vieressä on myös hellenistisellä ajalla rakennetun Zean teatterin arkeologinen alue.

## Kokoelmat

Museo esittelee Pireuksen antiikin aikaisen kauppa- ja sotasataman historiaa ja alueelta tehtyjä löytöjä. Lisäksi sen kokoelmiin kuuluu esineitä muun muassa Kallithéasta, Moschátosta, Attikan rannikolta, Argo-Saronisilta saarilta sekä Kytheralta. Ajallisesti löydöt ajoittuvat mykeneläiseltä pronssikaudelta 1700-luvulta eaa. roomalaiselle ajalle 300-luvulle jaa. Merkittävimmät löydöt ajoittuvat klassiselle kaudelle 400- ja 300-luvuille eaa. Esineisiin kuuluu muun muassa marmorisia ja pronsissia patsaita, keramiikkaa, pronssiesineitä, figuriineja, soittimia, koruja, hautakiviä sekä votiivi- ja hautareliefejä.

Varhaisimpiin löytöihin kuuluvat löydöt Kytheran minolaisesta vuorenhuippupyhäköstä sekä Ágios Konstantínoksen mykeneläisestä pyhäköstä Méthanan niemeltä. Museon merkittävimpiä esineitä ovat harvinaiset pronssiveistokset, joita on säilynyt antiikin ajalta muutoin suhteellisen vähän, koska niiden materiaali on käytetty myöhemmin uudelleen. Museon pronssipatsaat ovat säilyneet, koska ne oli piilotettu ennen roomalaisten hyökkäystä, ja jääneet unohduksiin. Niistä merkittävimmät ovat Apollonia esittävä niin kutsuttu Pireuksen Apollon arkaaiselta kaudelta noin 530–520 eaa., mikä on harvoja tuolta kaudelta säilyneitä pronssisia veistoksia; sekä Athenea esittävä pronssipatsas (Pireuksen Athene) ja kaksi Artemiin pronssipatsasta (Pireuksen Artemiit), jotka ovat 300-luvulta eaa. Merkittävimpiin esineisiin lukeutuvat myös Moscháton Kybelen temppelin sekä Kallithéan temppelinkaltaisen muistomerkin veistokset.

**Ensimmäinen kerros**


7040 - Piraeus Arch. Museum, Athens - Funerary lion - Photo by Giovanni Dall'Orto, Nov 14 2009.jpg|Pireuksen leijona, 300-luku eaa.
7197 - Piraeus Arch. Museum, Athens - Timokleides, son of Lysis - Photo by Giovanni Dall'Orto, Nov 14 20.jpg|Timokleideen lekythos, n. 375–350 eaa.
7182 - Piraeus Arch. Museum, Athens - Farewell stele - Photo by Giovanni Dall'Orto, Nov 14 2009.jpg|Hautastele, jäähyväisiä jättävä nainen, n. 330 eaa.
7102 - Piraeus Arch. Museum, Athens - Roman sculpture room - Photo by Giovanni Dall'Orto, Nov 14 2009.jpg|Roomalaisten patsaiden huone.
7158 - Piraeus Arch. Museum, Athens - Nude youth, from Kephissia- Photo by Giovanni Dall'Orto, Nov 14 20.jpg|Efebi, roomalainen kopio, 100-luku jaa.
7138 - Piraeus Arch. Museum, Athens - Statue of Balbinus - Photo by Giovanni Dall'Orto, Nov 14 2009.jpg|Keisari Balbinuksen patsas, 238 jaa.


**Toinen kerros**


7505 - Piraeus Arch. Museum, Athens - 1st floor room - Photo by Giovanni Dall'Orto, Nov 14 2009.jpg|Hautakivien huone.
7517 - Piraeus Arch. Museum, Athens - Young athlete - Photo by Giovanni Dall'Orto, Nov 14 2009.jpg|Nuori atleetti, noin 400 eaa.
7521 - Piraeus Arch. Museum, Athens - Young athlete - Photo by Giovanni Dall'Orto, Nov 14 2009.jpg|Nuori atleetti sivulta.
7539 - Piraeus Arch. Museum, Athens - Andron and his son - Photo by Giovanni Dall'Orto, Nov 14 2009.jpg|Andronin ja hänen poikansa hautastele, n. 375–350 eaa.
7547 - Piraeus Arch. Museum, Athens - Painted stele - Photo by Giovanni Dall'Orto, Nov 14 2009.jpg|Diogeneen Apollonideen pojan hautastele, jossa maalaus on säilynyt poikkeuksellisen hyvin, Pyrrha, n. 350 eaa.
7303 - Piraeus Arch. Museum, Athens - Tragic mask - Photo by Giovanni Dall'Orto, Nov 14 2009.jpg|Tragedianaamio, n. 350 eaa.
7260 - Piraeus Arch. Museum, Athens - Room of the bronzes - Photo by Giovanni Dall'Orto, Nov 14 2009.jpg|Pronssipatsaiden huone.
7262 - Piraeus Arch. Museum, Athens - The Piraeus Apollo - Photo by Giovanni Dall'Orto, Nov 14 2009.jpg|Arkaainen Pireuksen Apollon, n. 530–520 eaa.
7315 - Piraeus Arch. Museum, Athens - Artemis - Photo by Giovanni Dall'Orto, Nov 14 2009.jpg|Ensimmäinen pronssinen Artemis, n. 350 eaa.
7405 - Piraeus Arch. Museum, Athens - Artemis - Photo by Giovanni Dall'Orto, Nov 14 2009.jpg|Toinen pronssinen Artemis, n. 350 eaa.
7380 - Piraeus Arch. Museum, Athens - Athena - Photo by Giovanni Dall'Orto, Nov 14 2009.jpg|Pireuksen Athene, 300-luku eaa.
7352 - Piraeus Arch. Museum, Athens - Athena - Photo by Giovanni Dall'Orto, Nov 14 2009.jpg|Pireuksen Athene, yksityiskohta kasvoista.


**Ulkotilat**


7670 - Piraeus Arch. Museum, Athens - Funerary enclosure of Mnesitheos - Photo by Giovanni Dall'Orto, No.jpg|Mnesitheoksen hauta, n. 330–320 eaa.
7715 - Piraeus Arch. Museum, Athens - Reconstruction of a funerary enclosure - Photo by Giovanni Dall'Or.jpg|Hauta-aitauksen (300-luku eaa.) rekonstruktio.
7656 - Piraeus Arch. Museum, Athens - Outdoor deposit - Photo by Giovanni Dall'Orto, Nov 14 2009.jpg|Hautapylväitä ja steeloja.
7651 - Piraeus Arch. Museum, Athens - Greek theatre - Photo by Giovanni Dall'Orto, Nov 14 2009.jpg|Zean teatterin jäänteet.


## Lähteet

## Aiheesta muualla